b'\n_START_ARTICLE_\nR\xc4\x83zboiul Ruso-Austro-Turc (1787\xe2\x80\x931792)\n_START_SECTION_\nUltimii ani de existen\xc8\x9b\xc4\x83 a Hanatul Crimeii (1774-1783)\n_START_PARAGRAPH_\nDup\xc4\x83 \xc3\xaencheierea Tratatului de pace de la Kuciuk-Kainargi la 24 iulie 1774, care acorda Hanatul Crimeii independen\xc8\x9ba, Rusia a \xc3\xaenceput s\xc4\x83-\xc8\x99i retrag\xc4\x83 trupele de pe peninsul\xc4\x83. Sankt Petersburgul spera s\xc4\x83-\xc8\x99i extind\xc4\x83 influen\xc8\x9ba sa asupra hanatului pe cale diplomatic\xc4\x83 datorit\xc4\x83 fidelit\xc4\x83\xc8\x9bii fa\xc8\x9b\xc4\x83 de Rusia a hanului Sahib II Ghirai \xc8\x99i simpatiei proruse a fratelui s\xc4\x83u kalg\xc3\xa1 (mo\xc8\x99tenitor) \xc8\x98ahin Ghirai. \xc3\x8ens\xc4\x83 turcii, \xc3\xaenc\xc4\x83lc\xc3\xa2nd Tratatul din 1774, au \xc3\xaencercat s\xc4\x83 intervin\xc4\x83 \xc3\xaen interesele Hanatului._NEWLINE_Tratatul era foarte dezavantajos pentru Turcia \xc8\x99i, astfel, prin propriul lui con\xc8\x9binut, nu \xc3\xaei asigura Rusiei o pace de durat\xc4\x83 cu Imperiul Otoman. Poarta \xc3\xaencerca de a se sustrage de la \xc3\xaendeplinirea deplin\xc4\x83 a Tratatului \xe2\x80\x94 nu pl\xc4\x83tea contribu\xc8\x9biile sau nu permitea trecerea cor\xc4\x83biilor ruse din Arhipelag \xc3\xaen Marea Neagr\xc4\x83 sau f\xc4\x83cea agita\xc8\x9bie \xc3\xaen Crimeea, \xc3\xaencerc\xc3\xa2nd astfel s\xc4\x83-\xc8\x99i m\xc4\x83reasc\xc4\x83 num\xc4\x83rul de sus\xc8\x9bin\xc4\x83tori. Imperiul Rus a fost de acord ca t\xc4\x83tarii din Crimeea s\xc4\x83 recunoasc\xc4\x83 autoritatea sultanului drept cap religios musulman. Acesta i-a permis sultanului s\xc4\x83 influen\xc8\x9beze pe plan politic asupra t\xc4\x83tarilor. La sf\xc3\xa2r\xc8\x99itul lui iulie 1775 turcii \xc8\x99i-au adus trupele \xc3\xaen Crimeea._NEWLINE_Sahib al II-lea Ghirai, supranumit \xc3\xaen Hanat "M\xc3\xa2n\xc4\x83 lung\xc4\x83" \xc3\xaen 1771, nu se bucura de simpatia poporului, \xc3\xaen principal din cauza aspira\xc8\x9biei sale spre reforme europene. \xc3\x8en martie 1775 a fost detronat de partidul care dorea dependen\xc8\x9ba Crimeii de Turcia \xc8\x99i \xc3\xaen locul lui a fost \xc3\xaentronizat protejatul Turciei [[Devlet Ghirai|Devlet(?) (\xc3\xaen rus\xc4\x83 \xd0\x94\xd0\xb5\xd0\xb2\xd0\xbb\xd0\xb5\xd1\x82) IV Ghirai]]._NEWLINE_Aceste evenimente au m\xc3\xa2niat-o pe \xc8\x9barina Ecaterina a II-a, care, din acest\xc4\x83 cauz\xc4\x83, l-a \xc3\xaenl\xc4\x83turat din func\xc8\x9bie pe comandantul Armatei a 2-a ruse, Dolgorukov, \xc3\xaenlocuindu-l cu general-locotenentul \xc8\x98erbinin. Ea i-a poruncit \xc3\xaen 1776 lui Piotr Rumian\xc8\x9bev-Zadunaiski s\xc4\x83 conduc\xc4\x83 o parte din armat\xc4\x83 \xc3\xaen Crimeea, s\xc4\x83-l \xc3\xaenl\xc4\x83ture pe Devlet Ghirai \xc8\x99i s\xc4\x83-l declare Han pe \xc8\x98ahin Ghirai. \xc3\x8en noiembrie 1776 cneazul Prozorovskiy a ajuns \xc3\xaen Crimeea. Ru\xc8\x99ii au ocupat cet\xc4\x83\xc8\x9bile din Crimeea revenite Rusiei conform cu Tratatul de la Kuciuk-Kainargi, f\xc4\x83r\xc4\x83 nicio opunere. Turcii au fost nevoi\xc8\x9bi s\xc4\x83 se retrag\xc4\x83, Devlet Ghirai a fugit \xc3\xaen Turcia, iar tronul Crimeii a fost ob\xc8\x9binut de fratele lui Sahib II Ghirai - \xc8\x98ahin Ghirai, \xc3\xaen prim\xc4\x83vara anului 1777, c\xc4\x83ruia Rusia i-a \xc3\xaenm\xc3\xa2nat paralel 50.000 ruble \xc8\x99i o pensie anual\xc4\x83 de 1.000 ruble pe lun\xc4\x83. Noul han nu se bucura de supunerea subordona\xc8\x9bilor s\xc4\x83i. R\xc4\x83m\xc3\xa2nea la putere numai datorit\xc4\x83 sus\xc8\x9binerii militare a Rusiei. \xc8\x98ahin Ghirai a stabilit, printre altele, \xc3\xaenfiin\xc8\x9barea unei armate regulate \xc3\xaen Crimeea, de care a \xc8\x99i fost omor\xc3\xa2t. \xc3\x8en r\xc3\xa2ndul armatei nou-formate s-a declan\xc8\x99at o rebeliune._NEWLINE_Turcia s-a folosit de acesta, \xc8\x99i Selim III Ghirai, care a fost alungat \xc3\xaen 1771 de c\xc4\x83tre Dolgorukov, s-a \xc3\xaentors \xc3\xaen Crimeea \xc8\x99i a fost numit han. \xc3\x8en ajutorul lui, Turcia a trimis 8 cor\xc4\x83bii. Ecaterina II, ca urmare a acestor evenimente, i-a ordinat lui Rumian\xc8\x9bev s\xc4\x83-l readuc\xc4\x83 la putere pe \xc8\x98ahin Ghirai \xc8\x99i s\xc4\x83 \xc3\xaenn\xc4\x83bu\xc8\x99e r\xc4\x83scoala. Pentru executarea acestui ordin a fost desemnat din nou Prozorovskiy._NEWLINE_La scurt timp a avut loc o schimbare de situa\xc8\x9bie la Constantinopol. Ca Mare Vizir a fost desemnat un om pa\xc8\x99nic, \xc8\x99i la 10 martie 1779, cu Imperiul Otoman s-a semnat o conven\xc8\x9bie, prin care se confirma Tratatul de la Kuciuk-Kainargi, \xc8\x99i prin care \xc8\x98ahin Ghirai era recunoscut drept han. Dup\xc4\x83 aceasta, armata rus\xc4\x83 a plecat din Crimeea \xc8\x99i a\xc8\x99tepta evenimentele de mai departe de la hotare._NEWLINE_Puterea lui \xc8\x98ahin Ghirai, care nu era iubit de popor, nu era vulnerabil\xc4\x83. \xc3\x8en iulie 1782, \xc3\xaempotiva lui s-a ridicat o r\xc4\x83scoal\xc4\x83, \xc8\x99i \xc8\x98ahin Ghirai a fost nevoit s\xc4\x83 fug\xc4\x83 \xc3\xaen Kerci. Turcii au cucerit Tamanul \xc8\x99i amenin\xc8\x9bau cu trecerea armatei lor \xc3\xaen Crimeea. Atunci, comandantul armatei ruse la sud, Grigori Potiomkin i-a ordonat v\xc4\x83rului s\xc4\x83u, Pavel Potimkin, s\xc4\x83 resping\xc4\x83 turcii p\xc3\xa2n\xc4\x83 dup\xc4\x83 Kuban, lui Alexandr Suvorov \xe2\x80\x94 s\xc4\x83 alunge t\xc4\x83tarii din Bugeac, iar grafului Anton Belmen de a trece \xc3\xaen Crimeea \xc8\x99i s\xc4\x83 instaureze pacea._NEWLINE_\xc3\x8en Crimeea era nelini\xc8\x99te, mereu se aprindeau revolte, se f\xc4\x83ceau conspira\xc8\x9bii, capii religio\xc8\x99i f\xc4\x83ceau agita\xc8\x9bie pentru Turcia. Atunci, dup\xc4\x83 parerea lui Grigori Potiomkin, Ecaterina II a decis s\xc4\x83 lichideze Hanatul. Grigori Potiomkin l-a convins pe \xc8\x98ahin Ghirai s\xc4\x83 se refuze de putere, transmi\xc8\x9b\xc3\xa2nd-o \xc3\xaen m\xc3\xa2nile Ecaterinei II. Armata rus\xc4\x83 a fost concentrat\xc4\x83 imediat la hotarele turce\xc8\x99ti, Flota militar\xc4\x83 rus\xc4\x83 apare \xc8\x99i \xc3\xaen Marea Neagr\xc4\x83, iar la 8 aprilie 1783 apare un manifest cu privire la anexarea Crimeii, Tamanului \xc8\x99i t\xc4\x83tarilor din Kuban la Imperiul Rus. Turcia a fost nevoit\xc4\x83 s\xc4\x83 cedeze, \xc8\x99i sultanul, \xc3\xaen decembrie 1783 a recunoscut peintr-un act formal anexarea teritoriilor date la Imperiul Rus._NEWLINE_Imperiul Otoman \xc8\x99i statele europene au recunoscut formal anexarea Crimeii la Imeriul Rus. Teritoriile nou-anexate au fost numite Taurida(rus. \xd0\xa2\xd0\xb0\xd0\xb2\xd1\x80\xd0\xb8\xd0\xb4\xd0\xb0). Favoritul imperatri\xc8\x9bei, Grigori Potiomkin, cneaz de Taurida, trebuia s\xc4\x83 se ocupe de popularea teritoriilor, dezvoltarea economiei, construc\xc8\x9bia ora\xc8\x99elor, porturilor, cet\xc4\x83\xc8\x9bilor. Baza principal\xc4\x83 a Flotului M\xc4\x83rii Negre, care se crea, a devenit Sevastopolul.\n_START_SECTION_\nTratatul de la Gheorghievsk\n_START_PARAGRAPH_\nLa 24 iulie (4 august) 1783 a fost \xc3\xaencheiat Tratatul de la Gheorghievsk, un tratat de ocupare a regatului unit georgian Kartli-Kakheti (Georgia de Est), conform c\xc4\x83ruia Georgia de Est a trecut sub protectoratul Rusiei. Tratatul dat rapid a sl\xc4\x83bit pozi\xc8\x9bia Iranului \xc8\x99i a Turciei \xc3\xaen Transcaucazia, distrug\xc3\xa2nd formal speran\xc8\x9bele lor \xc3\xaen privin\xc8\x9ba Georgiei de Est. Guvernul Turciei a c\xc4\x83utat motiv pentru a rupe rela\xc8\x9biile cu Rusia. De acea Pa\xc8\x99a de Akhaltsikhe l-a \xc3\xaendemna pe regele Georgiei Heracle II s\xc4\x83 se predea sub protectoratul Por\xc8\x9bii; c\xc3\xa2nd acesta a refuzat, pa\xc8\x99a a \xc3\xaenceput s\xc4\x83 organizeze raiduri sistematice pe p\xc4\x83m\xc3\xa2nturile regelui georgian. P\xc3\xa2n\xc4\x83 la sf\xc3\xa2r\xc8\x99itul anului 1786 Rusia s-a limitat doar la ni\xc8\x99te declara\xc8\x9bii scrise pe aceast\xc4\x83 tem\xc4\x83, pe care Poarta \xc3\xaen majoritate le-s l\xc4\x83sat f\xc4\x83r\xc4\x83 r\xc4\x83spuns.\n_START_SECTION_\nDecursul r\xc4\x83zboiului\n_START_PARAGRAPH_\n\xc3\x8en 1787 Turcia, folosindu-se de sus\xc8\x9binerea Marii Britanii, Fran\xc8\x9bei \xc8\x99i Prusiei, a \xc3\xaenaintat un ultimatul Imperiului Rus de a reinstala vasalitatea Hanatului Crimeii \xc8\x99i Georgiei, dar \xc8\x99i permisiunea din partea Rusiei de a controla cor\xc4\x83biile care treceau prin str\xc3\xa2mtorile Bosfor \xc8\x99i Dardanele. La 13 august 1787 Imperiul Otoman, primind refuz, declar\xc4\x83 r\xc4\x83zboi Rusiei, \xc3\xaens\xc4\x83 preg\xc4\x83tirile Turciei erau nesatisf\xc4\x83c\xc4\x83toare, iar timpul ales er\xc3\xa1 nepotrivit, deoarece Rusia \xc8\x99i Imperiul Austro-Ungar cu pu\xc8\x9bin \xc3\xaenainte de aceasta au \xc3\xaencheiat o alian\xc8\x9b\xc4\x83 militar\xc4\x83, despre care turcii au aflat prea t\xc3\xa2rziu. Succesele de \xc3\xaenceput ale turcilor \xc3\xaempotriva austriecilor \xc3\xaen Banat, \xc3\xaen scurt timp s-au transformat \xc3\xaen insuccese \xc3\xaempotriva Rusiei.\n_START_SECTION_\nB\xc4\x83t\xc4\x83lia de la Kinburn\n_START_PARAGRAPH_\nDup\xc4\x83 o s\xc4\x83pt\xc4\x83m\xc3\xa2na de la declararea r\xc4\x83zboiului, care s-a \xc3\xaenceput la 13 (24) august 1787, Flota Turc\xc4\x83 a atacat 2 nave ruse, \xc3\xaen apropiere de Kinburn, \xc8\x99i le-a for\xc8\x9bat s\xc4\x83 se retrag\xc4\x83 \xc3\xaen liman. Dar \xc3\xaencerc\xc4\x83rile urm\xc4\x83toare din septembrie \xc8\x99i octombrie de a cuceri Kinburnul au fost repinse de deta\xc8\x99amentul de 5 000 de solda\xc8\x9bi de sub conducerea lui Alexandr Suvorov. Victoria in b\xc4\x83t\xc4\x83lia de la Kinburn (12-16 octombrie 1787) a fost prima mare victorie a armatelor ruse \xc3\xaen R\xc4\x83zboiul Ruso-Turc din 1787\xe2\x80\x941792. Ea practic a finalizat campania anului 1787, deoarece \xc3\xaen acel an turcii nu au mai \xc3\xaentreprins ac\xc8\x9biuni militare. Spre sf\xc3\xa2r\xc8\x99itul anului 1787, generalul Tekeli a \xc3\xaentreprins o incursiune de succes \xc3\xaen Kuban. Alte ac\xc8\x9biuni militare nu au mai fost \xc3\xaentreprinse, deoarece, cu toate c\xc4\x83 armatele ruse erau suficient de numeroase \xc3\xaen Ucraina pentru ap\xc4\x83rarea \xc8\x9b\xc4\x83rii, ele nu erau gata pentru opera\xc8\x9biuni de atac. Armata turc\xc4\x83 la fel nu er\xc3\xa1 preg\xc4\x83tit\xc4\x83. A doua \xc3\xaencercare a turcilor de a cuceri Kinburnul, \xc3\xaentreprins\xc4\x83 \xc3\xaen iarna 1787\xe2\x80\x941788, la fel s-a soldat cu insucces. Iarna, Rusia a \xc3\xaent\xc4\x83rit alian\xc8\x9ba cu Austria, ob\xc8\x9bin\xc3\xa2nd de la \xc3\xaemp\xc4\x83ratul Iosif II obliga\xc8\x9bia sus\xc8\x9binerii \xc3\xaen declararea r\xc4\x83zboiului Turciei. Turcii, afl\xc3\xa2nd despre pericolul care-i amenin\xc8\x9ba din partea ambelor p\xc4\x83r\xc8\x9bi, au decis mai \xc3\xaent\xc3\xa2i s\xc4\x83 atace austriecii, cu care sperau s\xc4\x83 se descurce mai bine, dar \xc3\xaempotriva Rusiei s\xc4\x83 se limiteze, un timp, la \xc3\xaent\xc4\x83rirea cet\xc4\x83\xc8\x9bilor dun\xc4\x83rene \xc8\x99i trimiterea flotei pentru sus\xc8\x9binerea Oceakovului \xc8\x99i atacul asupra Hersonului.\n_START_SECTION_\nIntrarea Austriei \xc3\xaen r\xc4\x83zboi\n_START_PARAGRAPH_\n\xc3\x8enc\xc4\x83 o dat\xc4\x83, \xc8\x9barina Ecaterina a II-a a solicitat un r\xc4\x83zboi comun \xc3\xaempotriva Turciei. Datorit\xc4\x83 alian\xc8\x9bei cu Rusia \xc3\xaen aceast\xc4\x83 privin\xc8\x9b\xc4\x83, \xc3\xaemp\xc4\x83ratul Iosif al II-lea al Sf\xc3\xa2ntului Imperiu Roman s-a sim\xc8\x9bit obligat s\xc4\x83-i dea asisten\xc8\x9b\xc4\x83 militar\xc4\x83. De\xc8\x99i ar fi trebuit s\xc4\x83 aib\xc4\x83 grij\xc4\x83 de Olanda austriac\xc4\x83, unde clericii \xc8\x99i  st\xc4\x83rile se \xc3\xaempotriveau reformelor sale, \xc3\xaemp\xc4\x83ratul a decis s\xc4\x83 formeze un cordon de la Marea Adriatic\xc4\x83 p\xc3\xa2n\xc4\x83 la izvoarele Nistrului \xc8\x99i s\xc4\x83-l protejeze cu \xc8\x99ase corpuri de armat\xc4\x83, pentru c\xc4\x83 timpul p\xc4\x83rea \xc3\xaen plus favorabil dup\xc4\x83 moartea regelui Frederic al II-lea al Prusiei. Din partea Prusiei astfel sl\xc4\x83bite nu a fost de a\xc8\x99teptat nicio perturbare. Declara\xc8\x9bia de r\xc4\x83zboi a urmat \xc3\xaen februarie 1788. Corpurile militare au fost sta\xc8\x9bionate \xc3\xaen: Croa\xc8\x9bia, Slavonia, Sirmia (armata principal\xc4\x83), Banat, Ardeal \xc8\x99i Bucovina.\n_START_SECTION_\nAsedierea Hotinului\n_START_PARAGRAPH_\n\xc3\x8en Moldova mare\xc8\x99alul Piotr Rumian\xc8\x9bev-Zadunaiski a provocat armatei turce un \xc8\x99ir de \xc3\xaenfr\xc3\xa2ngeri grele, dup\xc4\x83 ce, predecesorul s\xc4\x83u Aleksandr Goli\xc8\x9b\xc3\xa2n a cucerit Ia\xc8\x99ul \xc8\x99i Hotinul._NEWLINE_Prim\xc4\x83vara 1788, la sud au fost create 2 armate: principal\xc4\x83, sau "A Ecaterinei" (\xc3\xaen jur de 80 000 solda\xc8\x9bi), sub conducerea lui Grigori Potiomkin, care trebuia s\xc4\x83 cucereasc\xc4\x83 Oceakovul, de unde turcii puteau crea probleme \xc3\xaen Crimeea; a doua, Armata ucraineasc\xc4\x83 a lui Piotr Rumian\xc8\x9bev-Zadunaiski (p\xc3\xa2n\xc4\x83 la 37 000 solda\xc8\x9bi), trebuia s\xc4\x83 se men\xc8\x9bin\xc4\x83 \xc3\xaentre Nistru \xc8\x99i Bug, s\xc4\x83 amenin\xc8\x9be Benderul \xc8\x99i s\xc4\x83 men\xc8\x9bin\xc4\x83 leg\xc4\x83tura cu austriecii; \xc3\xaen sf\xc3\xa2r\xc8\x99it, deta\xc8\x99amentul generalului Tekeli (18 000) se afla \xc3\xaen Kuban pentru ap\xc4\x83rarea hotarelor ruse din partea estic\xc4\x83 a M\xc4\x83rii Negre.\n_START_SECTION_\nAsaltul Oceacului\n_START_PARAGRAPH_\nDup\xc4\x83 un lung asediu feldmare\xc8\x99alul Grigori Potiomkin a reu\xc8\x99it s\xc4\x83 ocupe Oceacul la gura Niprului \xc3\xaen ziua de 17 decembrie 1788. \xc3\x8en timpul acestei lupte s-a distins mai ales diviziunea sub generalul Aleksandr Suvorov.\n_START_SECTION_\nConven\xc8\x9bia de la Reichenbach din 1790\n_START_PARAGRAPH_\nPentru a for\xc8\x9ba Austria s\xc4\x83 se retrag\xc4\x83 din r\xc4\x83zboi, noul rege Frederic Wilhelm al II-lea al Prusiei a \xc3\xaencheiat o alian\xc8\x9b\xc4\x83 ofensiv\xc4\x83 cu sultanul Selim al 3-lea la 31 ianuarie 1790. Dup\xc4\x83 moartea \xc3\xaemp\xc4\x83ratului Iosif al II-lea la 19 februarie 1790, fratele \xc8\x99i succesorul s\xc4\x83u Leopold al II-lea al Sf\xc3\xa2ntului Imperiu Roman s-a aliat pe 27 iulie 1790 cu Friedrich Wilhelm \xc3\xaen Conven\xc8\x9bia de la Reichenbach, \xc3\xaen care austriecii s-au obligat s\xc4\x83 p\xc4\x83r\xc4\x83seasc\xc4\x83 alian\xc8\x9ba cu Rusia \xc8\x99i s\xc4\x83 pun\xc4\x83 cap\xc4\x83t r\xc4\x83zboiului cu otomanii.\n_START_SECTION_\nPacea de la V\xc3\xa4r\xc3\xa4l\xc3\xa4 din 1790\n_START_PARAGRAPH_\nRegele Gustav al III-lea al Suediei \xc3\xaencepuse un r\xc4\x83zboi \xc3\xaempotriva Rusiei deja \xc3\xaen 1788, pentru a ob\xc8\x9bine teritorii noi. Decursul r\xc4\x83zboiului a fost ini\xc8\x9bial nefavorabil pentru Suedia. Nobilimea nu a vrut r\xc4\x83zboiul \xc8\x99i s-a opus \xc8\x99i au avut loc r\xc4\x83zvr\xc4\x83tiri \xc3\xaen trupele lui Gustav. Dar \xc3\xaentr-o victorie naval\xc4\x83 \xc3\xaen iunie 1790, Suedia a reu\xc8\x99it s\xc4\x83 distrug\xc4\x83 o treime din flota rus\xc4\x83, amenin\xc8\x9b\xc3\xa2nd din nou Sankt Petersburg. Faptul c\xc4\x83 Danemarca a declarat r\xc4\x83zboi Suediei a salvat probabil capitala Rusiei. Drept urmare r\xc4\x83zboiul a fost declarat sf\xc3\xa2r\xc8\x99it \xc3\xaen Tratatul de la V\xc3\xa4r\xc3\xa4l\xc3\xa4 la 14 august 1790, f\xc4\x83r\xc4\x83 schimb\xc4\x83ri teritoriale, dar dreptul Rusiei de a interfera cu afacerile interne suedeze, fixate \xc3\xaen Tratatul de la Nystad (30 august/10 septembrie 1721) a fost revocat \xc3\xaen mod expres\n_START_SECTION_\nTratatul de la Sistova din 1791\n_START_PARAGRAPH_\n\xc3\x8en consecin\xc8\x9ba Conven\xc8\x9biei de la Reichenbach Leopold al II-lea a \xc3\xaencheiat pe 4 august 1791 cu sultanul Selim al III-lea pacea separat\xc4\x83 \xc3\xaen Tratatul de la Svi\xc8\x99tovSistova (azi Bulgaria), termin\xc3\xa2nd astfel ultimul r\xc4\x83zboi austro-turc. \xc3\x8emp\xc4\x83ratul a renun\xc8\x9bat la toate teritoriile cucerite \xc8\x99i a \xc8\x9binut doar Or\xc8\x99ova pe malul nordic al Dun\xc4\x83rii, stabilind altfel grani\xc8\x9ba comun\xc4\x83 a ambelor imperii din 1788. Ca \xc8\x99i \xc3\xaen primul r\xc4\x83zboi ruso-austriac \xc3\xaempotriva turcilor din 1736-1739, retragerea Vienei a fost perceput\xc4\x83 \xc3\xaen Sankt-Petersburg ca o tr\xc4\x83dare. Ca rezultat, istoriografia rus\xc4\x83 subapreciaz\xc4\x83 partea Austriei pentru succesele militare \xc3\xaen acest r\xc4\x83zboi p\xc3\xa2n\xc4\x83 \xc3\xaen prezent.\n_START_SECTION_\nCampania rus\xc4\x83 a anului 1791\n_START_PARAGRAPH_\nRu\xc8\x99ii au continuat ofensiva lor singur. Prin\xc8\x9bul Nicolai Vasilievici Repnin (1734-1801, succesorul lui Potemkin ca comandant-\xc8\x99ef), a reu\xc8\x99it s\xc4\x83-l \xc3\xaenving\xc4\x83 decisiv pe Marele Vizir al Otomanilor \xc3\xaen b\xc4\x83t\xc4\x83lia de la M\xc4\x83cin pe 10 iulie 1791. Aceast\xc4\x83 \xc3\xaenfr\xc3\xa2ngere i-a for\xc8\x9bat pe otomani s\xc4\x83 semneze armisti\xc8\x9biul de la Gala\xc8\x9bi, etap\xc4\x83 preliminar\xc4\x83 pentru Tratatul de la Ia\xc8\x99i (vezi jos), dup\xc4\x83 ce \xc8\x99i noul sultan Selim III. (1789-1807) \xc8\x99i \xc8\x9barina Ecaterina au subliniat disponibilitatea pentru pace. Doar Grigori Potemkin s-a declarat adversar. Dar dup\xc4\x83 ce marele general a murit \xc3\xaen avans spre Nicolaev la 5./16 octombrie 1791 de malarie, drumul pentru un tratat de pace a fost liber.\n_START_SECTION_\nRezultatele r\xc4\x83zboiului\n_START_PARAGRAPH_\nRetragerea trupelor \xc8\x99i navelor de r\xc4\x83zboi \xc3\xaen Europa \xc3\xaen 1791 a dus la c\xc4\x83derea emirului mameluc Ismail Bey, aliatului turc \xc3\xaen Egipt. Succesorii s\xc4\x83i, Murad Bey \xc8\x99i Ibrahim Bey, au \xc3\xaenfiin\xc8\x9bat un regim independent de Constantinopol._NEWLINE_\xc3\x8en consecin\xc8\x9ba Tratatului de la Ia\xc8\x99i din 1792, otomanii au recunoscut anexarea Rusiei din 1783 a Canatului Crimeii. Regiunea Edisan (cu Odessa \xc8\x99i Oceag) a fost cedat\xc4\x83 \xc8\x99i ea Rusiei, iar Nistrul a devenit frontiera rus\xc4\x83 \xc3\xaen Europa, \xc3\xaen timp ce frontiera rus\xc4\x83 asiatic\xc4\x83, r\xc3\xa2ul Kuban, a r\xc4\x83mas neschimbat\xc4\x83. Din p\xc4\x83cate \xc8\x9b\xc4\x83rile rom\xc3\xa2ne, numite de turci "Da\xc3\xa7ya", au r\xc4\x83mas sub jugul otoman. _NEWLINE_Scopul r\xc4\x83zboiului otoman de a recupera Crimeea a e\xc8\x99uat \xc8\x99i, dac\xc4\x83 n-ar fi fost Revolu\xc8\x9bia Francez\xc4\x83, situa\xc8\x9bia Imperiului Otoman ar fi putut fi mult mai grav\xc4\x83. Dar a\xc8\x99a, s-a hot\xc4\x83r\xc3\xa2t legarea otomanilor mai str\xc3\xa2ns de sistemul statelor europene. De acea au fost \xc3\xaenfiin\xc8\x9bate ambasade permanente la Londra \xc8\x99i Viena (1794), Paris (1795) \xc8\x99i Berlin (1796). Imperiul Otoman a fost legat mai str\xc3\xa2ns de sistemul european de stat. Av\xc3\xa2nd \xc3\xaen vedere c\xc4\x83 r\xc4\x83zboiul a demonstrat r\xc4\x83m\xc3\xa2nerea \xc3\xaen urm\xc4\x83 a constitu\xc8\x9biei militare, sultanul Selim al III-lea a efectuat o reform\xc4\x83 a armatei. Noile unit\xc4\x83\xc8\x9bi au fost echipate \xc8\x99i instruite pe modelul european. Pentru a finan\xc8\x9ba aceast\xc4\x83 nou\xc4\x83 ordine taxele au trebuit s\xc4\x83 fie majorate. \xc3\x8en plus, unit\xc4\x83\xc8\x9bile tradi\xc8\x9bionale, ca de exemplu  ienicerii, s-au sim\xc8\x9bit reseta\xc8\x9bi. Ambele \xc3\xaemprejur\xc4\x83ri au condus la criza de stat din 1807/08.'